Strazdumuižas internātvidusskola

Vēsture

Skolas nodibināta 1872. gadā, to vadīja Ida Valentinoviča, vēlāk tiflopedagogs Oskars Notnāgels, kurš darbojās arī pieaugušo neredzīgo un vājredzīgo profesionālās rehabilitācijas sistēmas izveidē no 1883. gada līdz 1919. gadam. 1877. gadā nodibināja Neredzīgo un vājredzīgo institūtu, viengadīgā elementārskola tika pārveidota par vairākklašu mācību iestādi.
Pēc Latvijas valsts izveides Neredzīgo un vājredzīgo institūtā 1919. gadā izveidoja četrklasīgu apmācību. 1922. gadā skolotāja A. Rutka vadībā Braila alfabēts piemērots latviešu apmācībai.
Līdz 1940. gadam vadīja Rihards Zalcmanis, kura vadībā izveidoja sešgadīgo pamatskolu. 
Pēc Otrā pasaules kara 1945. gadā Juglas ielā 14a atvēra Neredzīgo vidusskolu, 1950. gadā notika pirmais vidusskolas izlaidums ar 5 absolventiem.
1960. gadā skolas rīcībā nodeva jaunu trīsstāvu ēku, skolu pārdēvēja par Rīgas Vājredzīgo un Neredzīgo bērnu internātskolu. Jaunajā skolā strādāja 50 pedagogu, bez pediatra skolas štatu sarakstā iekļāva arī oftalmologu un divas medmāsas.
2019. gadā Rīgas dome pieņēma lēmumu par Rīgas pirmsskolas izglītības iestādes “Sapņudārzs” pievienošanu Strazdumuižas internātvidusskolai.

Direktori

1960. gadā par skolas direktoru iecēla Gunāru Blūmu, vēlāk Antonu Rudzi un Andreju Lūsi. 
No 1989. līdz 2007. gadam par skolas direktoru strādāja Ojārs Lamass, kurš bija iniciators skolas reorganizācijas projektam.
No 2007. gada skolas direktore ir Ligita Ģeida.

Sasniegumi

2015. gadā Stazdumuižas skolēniem bija iespējas parādīt savas prasmes dažādās jomās.
Skolas koris piedalījās XI Latvijas skolu jaunatnes dziesmu un deju svētku koncertos.
XIX Starptautiskajā integratīvās mākslas festivālā „ Nāc līdzās” vairāki mūsu audzēkņi kļuva par dažāda līmeņa laureātiem, tai skaitā meiteņu TRIO un Edgars Fomičevs ieguva “Zelta laureāta” apbalvojumu.
Mūsu skolas skolēni uzstājās arī LNO Lielās mūzikas balvas „ Zelta mikrofons” ceremonijā un “Nāc līdzās” ziemassvētku lielkoncertā. Par ilggadīgu un izcilu darbu, audzēkņu radošo iedvesmošanu un Zelta laureātu statusa sasniegšanā Fonds „Nāc līdzās ” piešķīra īpašo skolotāja novērtējuma titulu „Iedvesmas spārni” skolotājiem Irēnai Ozoliņai un Dainim Tarasovam.
Pateicoties vizuālās un taktilās mākslas skolotājas Baibas Pikas aktivitātei, tika realizēts “Blind&Art” sociālais projekts “Redzi mūziku”. Tā ietvaros tirdzniecības parkā Alfa bija apskatāma mūsu skolas skolēnu vizuālo un taktilo darbu izstāde.
Strazdumuižas skolēni ir aktīvi arī sportā, un 2015. gadā, pateicoties skolotāja Vladimira Priedes ieguldītajam darbam, iegūtas godalgotas vietas gan Baltijas valstu vasaras jauniešu spēlēs, gan Baltijas valstu neredzīgo skolu 2015. gada sporta spartakiādē, gan Rīgas speciālo skolu un LNSS sacensībās dažādos sporta veidos.

Skolas vide

Skolā uzņem skolēnus no 7 gadu vecuma. Beidzot skolas 12. klasi, audzēkņi saņem atestātu par vidējo izglītību un, atkarībā no katra spējām un vēlēšanās, var turpināt izglītību vidējās profesionālās un augstākās mācību iestādēs. Skolā darbojas arī eksternāts, kas dod iespēju iegūt pamata un vidējo izglītību jebkura vecuma cilvēkiem, kam tas nav bijis iespējams kādas redzes problēmas dēļ. 
Mācību un ārpusstundu darbs tiek organizēts, ņemot vērā katra skolēna individuālās spējas, vajadzības un intereses, atbilstoši viņa redzes īpatnībām.
No 1997. gada sākuma skola ir ieguvusi jaunu statusu – tā darbojas arī kā attīstības centrs, līdz ar to uzņemoties jaunus pienākumus:
•sadarbība ar pašvaldībām un izglītības iestādēm, apzinot visus vājredzīgos un neredzīgos bērnus valstī;
•speciāla palīdzība un konsultācijas visu vecumu vājredzīgiem un neredzīgiem bērniem un viņu vecākiem dzīvesvietā;
•konsultācijas vājredzīgiem skolēniem, kuri apmeklē parastas vispārizglītojošās mācību iestādes;
•konsultācijas vispārizglītojošo mācību iestāžu, kurās mācās vājredzīgi bērni, pedagogiem.

Starptautiskā sadarbība

Sadarbība ar Baltijas valstu skolām- http://www.tek.tartu.ee (Igaunija), 
http://wikimapia.org/3791039/Lithuanian-Training-Center-for-the-Blind-and-Visually-Impaired (Lietuva).
Ziemeļvalstu skola- http://www.valteri.fi (Somija) un ar starptautisko organizāciju  International Council for Education of People with Visual Impairment (ICEVI) – Starptautiska personu ar redzes traucējumiem izglītības padome. 
http://www.bartimeus.nl( Holande)
Latvijas Neredzīgo biedrība
http://www.lnbiedriba.lv
"SIA Exceed" – Speciālo palīglīdzekļu cilvēkiem ar redzes traucējumiem izplatītājs. 
http://exceed.lv